PATVIRTINTA

Vilniaus r. Kalvelių Stanislavo Moniuškos

gimnazijos direktoriaus

2014 m. rugsėjo 12 d. įsakymu Nr. 28-V

**BUDINČIŲ MOKYTOJŲ IR MOKINIŲ**

**PAREIGYBĖS APRAŠYMAS**

**I. BENDROSIOS NUOSTATOS**

1. Budėjimo tikslas – užtikrinti Vilniaus r. Kalvelių Stanislavo Moniuškos gimnazijos mokinių ir mokytojų psichologinį ir fizinį saugumą.

2. Budėjimo uždaviniai:

2.1. Padėti mokiniams išvengti nelaimingų atsitikimų, traumų, patyčių ir smurto.

2.2. Tausoti gimnazijos patalpas ir jose esantį inventorių.

2.3. Palaikyti švarą ir tvarką.

2. Gimnazijoje per pertraukas pagal nurodytą grafiką budi mokytojai, I G – IV G klasių mokiniai kartu su budinčios klasės vadovu.

2. Mokiniai nuo mokslo metų pradžios iki mokslo metų pabaigos budi po vieną savaitę iš eilės.

3. Mokinių budėjimui vadovauja ir už jį atsako klasės vadovas.

**II. BUDINČIŲ MOKYTOJŲ PAREIGOS**

4. Budėti pradedama 10 min. prieš pirmąją pamoką, baigiama – prasidėjus 8-ajai pamokai.

5. Mokytojas, baigiantis pamokas anksčiau negu trunka jo budėjimo laikas, budėjimą baigia pasibaigus pertraukai po paskutinės turimos pamokos.

6. Budėjimo metu mokytojas privalo būti budėjimo grafike nurodytoje vietoje.

7. Laikinai nutraukiant budėjimą, mokytojas privalo paprašyti kolegos budėti jam paskirtoje vietoje. Pavaduojantis mokytojas atsako už tvarką budėjimo vietoje.

8. Budintis mokytojas privalo nešioti budėtojo identifikatorių.

9. Budintis mokytojas privalo reikalauti, kad mokiniai drausmingai elgtųsi per pertraukas, nesistumdytų, nešūkautų, nešiukšlintų, negadintų inventoriaus ar patalpų.

10. Budintis mokytojas atsako už visus pažeidimus, įvykusius jam paskirtoje budėjimo vietoje.

11. Įvykus incidentui, kurio metu susižeidė mokinys, budintis mokytojas kartu su sužeisto mokinio klasės vadovu ir/arba su kitais mokytojais suteikia pirmąją pagalbą nukentėjusiajam, priima sprendimą, ar reikia kviesti greitąją pagalbą, praneša gimnazijos administracijai.

12. Įvykus incidentui, kurio metu nukentėjo gimnazijos turtas, budintis mokytojas privalo informuoti apie incidentą direktoriaus pavaduotoją ūkio reikalams.

13. Apie visus įvykusius ir pasekmių turėjusius incidentus budintis mokytojas privalo raštu informuoti gimnazijos direktorių.

**III. BUDINČIOS KLASĖS VADOVO PAREIGOS**

14. Prieš budėjimą klasės vadovas supažindina mokinius su budinčiosios klasės mokinių pareigomis.

15. Sudarant budėjimo tvarkaraštį, skiria budėti po 2 mokinius kiekviename aukšte ir valgykloje.

16. Pasirūpina, kad kiekvienas budintis mokinys turėtų budėtojo identifikatorių.

17. Budėjimo savaitę budinčios klasės vadovas yra atsakingas už klasės mokinių budėjimą.

17.1. Budėjimo metu privalo tikrinti, ar mokiniai yra budėjimo vietose, ar laikosi nustatyto grafiko.

18. Jei budintis klasės vadovas kurią nors pertrauką ar dieną yra užsiėmęs ar išvykęs, susitaria su kitu mokytoju dėl pavadavimo.

19. Pasibaigus budėjimui klasės vadovas privalo su mokiniais aptarti budėjimo savaitę.

20. Už budėjimą klasės vadovas mokiniams gali pareikšti padėką bei pagyrimą ar paskirti nuobaudą ir taikyti kitas poveikio priemones.

**IV. BUDINČIOS KLASĖS MOKINIŲ PAREIGOS**

21. Budintieji mokiniai, atėję į postą, prisistato budinčiajam mokytojui.

22. Klasės budėjimo savaitę mokiniai privalo budėti klasės vadovo paskirtose vietose.

23. Budintis mokinys atsako už visus pažeidimus, įvykusius jo budėjimo vietoje.

24. Budintis mokinys privalo nešioti budėjimo identifikatorių.

25. Negalėdamas budėti, mokinys privalo informuoti apie tai klasės vadovą, kuris skirs pavaduojantį mokinį. Pavaduojantis mokinys prisiima visą atsakomybę už budėjimą.

26. Apie visus įvykusius bei pasekmių turėjusius incidentus budintis mokinys privalo informuoti budintį mokytoją ar klasės vadovą.